ચુસ્ત પોલીસ બંદોબસ્ત વચ્ચે કોંગ્રેસના ધારાસભ્ય પી.આઇ.પટેલ અને પાસના આગેવાનો ઉપવાસ પર ઊતરતાં રાજકીય વાતાવરણ ગરમાયું છે. પાસના ૧૦૧ કાર્યકર આ ઘટનાના વિરોધમાં મુંડન કરાવવાના હોઇ સુરક્ષા વ્યવસ્થા વધુ મજબૂત કરાઇ છે. મૃતક પાટીદાર યુવાન કેતન પટેલને ન્યાય અપાવવાની માગ સાથે છેલ્લા ત્રણ દિવસથી સિવિલ કેમ્પસ પાસ અને કોંગ્રેસના નેતાઓની અવરજવરથી ધમધમી રહ્યું છે. આજે સવારથી મૃતકના પરિવારજનોની સાથે પાટીદાર મહિલાઓ પણ જોડાઇ છે. સિવિલ કેમ્પસ હવે ઉપવાસની છાવણીમાં પણ ફેરવાયું છે. વિજાપુર કોંગ્રેસના પાટીદાર ધારાસભ્ય પી.આઇ. પટેલ સાથીદારો સાથે આમરણાંત ઉપવાસ પર બેઠા છે. પીએમ રૂમની બહાર જ ઉપવાસ માટેની જગ્યા બનાવાઇ છે.